Bari hore, ayaa waxaa jiray afar qoys kuwaas oo ku noolaa tuulo yar 
oo Soomaaliya ku taala. Qoyska koobaad way murmaan maalintii oo 
dhan, qoyska labaad waxuu aah ku honguri wayn, qoyska 
sadexdaad waxay badanaa kaga maqanyihiin tuulada sahamin 
sababtoo ah waligood kuma ayna qancin waxa ay haysteen ama 
meesha ay ku noolaayeen. Laakiin qoyska afraad waxuu ahaa mid 
dagan oo samir leh, waxayna ku raaxaysteen noolasha dhextaala 
bulshadooda yar. 

Habeyn, gabadha qoyska sadaxaad ayaa u baxday sahamin markii 
ay heshay ceel ku qarsoon geedo dhexdood duurka. Gabadhii waxay 
si dhakhso ah oogu soo noqotay qoyskeedii waxaynaa u sheegtay 
ceelkii sidaa darteedna waxay bilaabeen inay biyahooda ka 
dhaansadaan ceelka. 

Ma ayna fogeyn goortii ay maqleen qoysaska kale warka ceelka, 
waxayna si dhakhso ah afarta qoysba ka dhaansanayeen biyahooda 
ceelka ilaa uu ka gudhay. 

Tani waxay sii socotay muddo, waxayna ahayd mid muuqata in 
biyaha ceelka ay sii yaraanayeen, wali qoysna ma rabo inuu joojiyo 
isticmaalidda ceelka maadaama uu ku dhawyahay tuulada waxaana 
laga waday taas inayna u dhaqaaqin inay helaan biyo kuwaas ooy u 
isticmaalaan inay cabaan ooy ku karsadaan ooy isku nadiifiyaan. 

Maalin, ayaa nin garaad ah, kaasoo badanaa ogaada siraha ceelka, 
ayaa qoys kasta la hadlay. Garaadku waxuu u sheegay, 'Caawa waa 
inaad joogtaan guryihiina. Waa in iidna ka dhaansan ceelka 
habeenka oo dhan, qaabkaas biyuhu waxay heli doonaan wakhti ay 
ku soo maaxdaan.' 

Qoys kasta waxuu oggolaaday inuu ka joogo ceelka, gaar ahaan sida 
uu garaadku oogu digay in la marin doono ciqaab daran qoys kasta 
oo u hogaansami waaya sharcigan. 

Laakiin markii habeenku madoobaaday, wiil qoyska koobaad kama 
hor imaan booqashada ceelka asagoo doonayay inuu hubiyo inuu 
helo biyo buuxa maalinta soo socota sidaa darteed qoyskiisu iskuma 
khilaafin kaasoo u galayay socdaal dheer ceelka caadiga ah ee ay 
isticmaalaan dadka kale ee tuulada. Waxuu aaday ceelka asagoo 



xanbaarsan labo haamood oo waaweyn wuuna ku buuxiyay 
labadoodiiba xagga sare inta uuna ku soo noqon gurigiisa wuxuuna 
ku qariyay haamaha meel aan laga arkeynin. 

Mar aan sii fogeyn, sidoo kale wiilka qoyska labaad ayaa aaday 
ceelka waxuuna ka buuxiyay labo haamood oo waaweyn xagga sare 
maadaama uu ahaa mid hunguri badan waxuuna u rabay biyaha 
qoyskooda oo kaliya. 

Ka dib sidoo kale gabadha qoyska sadexaad waxay aaday ceelka 
maadama ooyna khilaafsanayn sahaminta habeynkii waxaana 
macquul ahayd inay ahayd midda heshay ceelka markii oogu 
horeysay sidaa darteed waxaa lahaa qoyskeeda kaasoo u qalmay 
biyaha dheeriga ah inkastoo uu soo jeediyay digniin garaadka. 

Maalintii xigtay, garaadku waxuu booqday ceelka waxayna ahayd 
mid murugo leh in la helo in uu gabi ahaan gudhay. Waxuu sugay 
ilaa uu ka ogaaday in dhamaan qoysasku aay ka baxeen 
guryahooda, hadaba waxuu booqday guri kasta si xidhiidh ah. 

Guriga koobaad waxuu ka helay labo haamood, mid ka mid ah way 
madhnayd, laakiin ta kale waxaa ka buuxay biyo laga soo xaday 
ceelka. Markii uu booqday guriga labaada iyo kan sadexaad sidoo 
kale wuxuu helay haamo biyo ah oo ku qarsoon meel qofna ka 
arkayn. Laakiin markii uu booqday guriga afraad waxuu helay in ay 
haamuhu qalalanyihiin waxuuna yaqiinsaday in qoyska samirka leh 
ay xalay oo dhan gurigooda joogeen. Waxay u hogaansameen 
digniintiisa waxayna iska daayeen ceelka sidaa darteed biyuhu way 
soo maaxan karaan markale. 

Garaadku waxuu oogu yeedhay dhamaan afarta qoys goobta 
kulanka ee tuulada asagoo u soo jeediyay arintii ceelka. 'Dhamaan 
sadexdiina qoys waxaad ka xadeen ceelka biyo anoo xataa idiin 
sheegay inaan la sameyn,' ayuu ku yidhi garaadku hadal kulul. 
'Waan ogaaday tan sababtoo ah waxaan booqday guryihiina saaka 
waxaanan helay haamo biyo ah. Maadaama ood diideen 
amaradaydii waxaa laydinku khasbi doonaa si ganaax ah inaad 
joogtaan guryihiina soddon maalmood iyo soddon habeyn cunno 
ama biyo la'aan. Waxaan rajaynayaa in aad xilligan ka fakiri 
doontaan khaladka aad sameyseen.' 



Qoyska afraadna waxuu ku yidhi, 'Waxaad u hogaansanteen 
talooyinkaygii waaxdna joogteen gurigiina xalay oo ma iidna tagin 
ceelka. Qaata warqaddan oo fura marka aad tagtaan gurigiina.' 

Qoyska afraad waxay qaateen warqadda waxayna ku noqdeen 
guriga. Markii ay fureen warqadda waxaa jiray gudaheeda khariidad. 
Qoyska waxay raaceen tilmaamaha khariidadda socdaal maylal 
badan ah ka dibna waxay heleen ceel ay ku xeendaabanyihiin 
geedaha midhaha leh oo badan iyo dhirta qudradda ah. Waxaa jiray 
cunno iyo biyo ku filan qoyska cimrigooda oo dhan! 

Qoysaskii lagu ganaaxay inay joogaan guryahooda cunno iyo biyo 
la'aan waxay barteen cashir lama ilaawaan ah maalintaas. Waxay 
barteen in ay marwalba ay wanaagsaneyd in la maqlo talooyinka 
odayaasha oon la sameynin waxyaabo marka laguu sheego inaadan 
sameyn. Waxay kaloo yaqiinsadeen in qoyska afraad lagu abaal 
mariyay samirkooda iyo u diyaar noqoshadooda inay raacaan 
sharciyada taasoo bulshada faa'iido u leh. 



